Ministru kabineta rīkojuma „Par valsts nozīmes pasākumu starptautiskas nozīmes svētvietā Aglonā un tā nodrošināšanas un drošības plānu 2014. gadam” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Latvijas Republikas un Svētā Krēsla līguma 12.panta pirmā daļa un likuma „Par starptautiskas nozīmes svētvietu Aglonā” 7. pants.  Ministru kabineta 2010. gada 25. maija noteikumu Nr. 473 „Kārtība, kādā tiek noteikti valsts nozīmes pasākumi svētvietā Aglonā, kā arī nodrošināta to norise un finansēšana” (turpmāk – noteikumi Nr. 473) 9. punkts. |
| 2. | Pašreizējā situācija un problēmas | Saskaņā ar noteikumu Nr. 473 2. punktu Katoļu baznīcas Latvijā vadība katru gadu līdz 1.martam iesniedz Tieslietu ministrijā to svētvietā paredzēto pasākumu plānu nākamajam gadam, kuri varētu būt valsts nozīmes pasākumi, kā arī ar valsts nozīmes pasākumiem saistītu svētvietas uzturēšanas detalizētu aprēķinu. Rēzeknes – Aglonas diecēzes bīskaps 2013. gada 6. marta vēstulē Nr. 8 lūdza Ministru kabinetu atzīt ikgadējos Dievmātes Debesīs uzņemšanas svētkus (turpmāk – svētki) 2014. gadā par valsts nozīmes pasākumiem un piedalīties to norises nodrošināšanas izdevumu segšanā. Minēto svētku norises organizēšanai Romas Katoļu Baznīcas Latvijā vadība pilnvaroja reliģisko organizāciju „Aglonas bazilikas draudze” (turpmāk – draudze). Draudze iesniedza svētku sagatavošanas un to norises izdevumu 2014. gadā aprēķinu (turpmāk – tāme) ar nepieciešamo finansējumu no valsts budžeta LVL 87 765, 70 apmērā.  Atbilstoši noteikumu Nr. 473 4. punktā noteiktajam Ministru kabineta noteikto valsts nozīmes pasākumu norises koordinēšanai svētvietā Ministru kabinets izveido rīcības komiteju. Saskaņā ar noteikumu Nr. 473 4. punktu rīcības komitejā tiek ietverti pārstāvji no valsts institūcijām (Aizsardzības ministrijas, Ekonomikas ministrijas, Finanšu ministrijas, Iekšlietu ministrijas, Vides aizsardzības un reģionālās attīstības ministrijas, Satiksmes ministrijas, Tieslietu ministrijas, Veselības ministrijas, Zemkopības ministrijas), Aglonas novada pašvaldības un draudzes. Rīcības komitejas š. g. 20. marta sēdē tika izvērtēta draudzes iesniegtā tāme. Rīcības komiteja, izvērtējot tāmes pozīcijas, vienojās, ka 2014. gadā tiks atbalstītas tās tāmes pozīcijas, kas tika atbalstītas 2013. gadā.  Aizsardzības ministrija informēja, ka Zemessardzei atbalsta sniegšanai drošības un sabiedriskās kārtības nodrošināšanai nepieciešami LVL 3 583 (vairāk par LVL 165), bet 2013.gadā svētku nodrošināšanai tika piešķirti LVL 3 418, Valsts policijai ceļu satiksmes organizēšanai, personu un sabiedrības drošības garantēšanai, apsardzes veikšanai nepieciešami LVL 19 950 (vairāk par LVL 5 120), bet 2013. gadā svētku nodrošināšanai tika piešķirti LVL 14 830.  Draudze, pēc atkārtota pieprasītā finansējuma izvērtēšanas, secināja, ka pozīcijā „Ugunsgrēku profilaktisko pasākumu nodrošināšana” var tikt samazināts nepieciešamais finansējums, kas ir pamatojams ar apstākli, ka ir nepieciešams uzpildīt ugunsdzēšamos aparātus nevis iegādāties jaunus. Līdz ar to tika nolemts pārdalīt minētās pozīcijas starpību šādām tāmes pozīcijām – nepārtrauktas elektroapgādes garantēšanai pasākuma norises vietā; notekūdeņu pārsūknēšanas sistēmas un santehnisko ierīču nepārtrauktas darbības garantēšanai; sanitāro kabīņu (WC biotualešu) piegāde un apkalpošana).  Rīcības komiteja nolēma 2014.gadā svētku nodrošināšanai piešķirt finansējumu 2013.gadā piešķirtā finansējuma apmēros.  Rīcības komitejas sēdē Valsts ugunsdzēsības un drošības dienests aktualizēja jautājumu par nepieciešamību drošības nolūkos papildināt Valsts nozīmes pasākuma nodrošināšanas un drošības plānu starptautiskas nozīmes plānu starptautiskas nozīmes svētvietā Aglonā 2014.gadā (turpmāk – drošības plāns) ar jaunu uzdevumu Draudzei saņemt būvekspertu slēdzienu par Aglonas katoļu ģimnāzijas ēkas tehnisko stāvokli. Rīcības komiteja atbalstīja šāda uzdevuma ietveršanu drošības plānā.  Ministru kabineta rīkojuma projektam „Par valsts nozīmes pasākumu starptautiskas nozīmes svētvietā Aglonā un tā nodrošināšanas un drošības plānu 2014. gadam” (turpmāk – projekts) ir pievienots drošības plāns, kuru atbilstoši noteikumu Nr. 473 4. punktam ir sagatavojusi rīcības komiteja. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts nepieciešams, lai nodrošinātu likuma „Par starptautiskas nozīmes svētvietu Aglonā” 7. panta pirmajā daļā noteikto, kā arī noteikumu Nr. 473 7. punktā Tieslietu ministrijai un 9. punktā rīcības komitejai dotā uzdevuma izpildi.  Projekta mērķis ir atzīt Dievmātes Debesīs uzņemšanas svētkus 2014. gadā par valsts nozīmes pasākumu un piedalīties to norises izdevumu segšanā. |
| 5. | Projekta izstrādē iesaistītās institūcijas | Atbilstoši noteikumu Nr.473 4. punktam Ministru kabineta noteikto valsts nozīmes pasākumu norises koordinēšanai svētvietā Ministru kabinets izveido rīcības komiteju. Rīcības komitejas darbību materiāltehniski nodrošina Tieslietu ministrija. Rīcības komitejas sastāvā atbilstoši noteikumu Nr. 473 4. punktam ir pārstāvji no Aizsardzības ministrijas, Ekonomikas ministrijas, Finanšu ministrijas, Iekšlietu ministrijas, Vides aizsardzības un reģionālās attīstības ministrijas, Satiksmes ministrijas, Tieslietu ministrijas, Veselības ministrijas, Zemkopības ministrijas, Aglonas novada domes un Romas Katoļu Baznīcas Latvijā.  Saskaņā ar noteikumu Nr. 473 9. punktu Tieslietu ministrija līdz kārtējā gada 1. jūnijam iesniedz priekšlikumus par atsevišķu pasākumu noteikšanu par valsts nozīmes pasākumiem, finansējuma apmēru ministrijām apstiprināto valsts budžeta bāzes izdevumu ietvaros un plāna projektu apstiprināšanai Ministru kabinetā.  Atbilstoši noteikumu Nr. 473 7. punktam rīcības komiteja izvērtē to svētvietā paredzēto pasākumu plānu nākamajam gadam, kuri varētu būt valsts nozīmes pasākumi, kā arī draudzes iesniegto tāmi, budžeta pieprasījuma pamatotību un priekšlikumus par pasākumiem, kurus finansē no valsts budžeta līdzekļiem, un plānu.  Daļai drošības plānā norādīto pasākumu nodrošināšanai nav nepieciešams finansējums, piemēram, civilās aizsardzības plāna precizēšanai, shematisko materiālu precizēšanai un saskaņošanai, sakaru nodrošināšanai starp dienestiem svētku norises laikā, ugunsdrošības un glābšanas pasākumu plāna izstrādei u.c. (sk. projekta pielikumu). Savukārt finansējums ir nepieciešams šādām institūcijām:  1) Iekšlietu ministrijai (Valsts policija, VUGD, lai nodrošinātu ceļu satiksmes organizēšanu, sabiedrības drošību, apsardzes veikšanu un ugunsdrošības un glābšanas profilaktiskos pasākumus;  2) Veselības ministrijai (NMPD un Veselības inspekcija), lai nodrošinātu un koordinētu neatliekamās medicīniskās palīdzības sniegšanu nepieciešamības gadījumā un dzeramā ūdens uzraudzību;  3) Zemkopības ministrijai (valsts zinātniskā institūta „Pārtikas drošības, dzīvnieku veselības un vides zinātniskā institūta” Latgales reģionālā laboratorija), lai nodrošinātu dzeramā ūdens monitoringa izmeklējumu veikšanu;  4) Aizsardzības ministrijai (Zemessardzei atbalsta sniegšana sabiedriskās drošības un kārtības nodrošināšanā);  5) Tieslietu ministrijai atkritumu konteineru nomai un to kompleksai apkalpošanai, pārvietojamo sabiedrisko tualešu nomai, divu artēzisko urbumu, divu dzeramā ūdens spiedbāku un dzeramā ūdens apgādes tīkla cauruļvadu iekšējās virsmas ķīmiskajai attīrīšanai/dezinfekcijai un skalošanai, dzeramā ūdens apgādes sistēmas dezinficēšanai, nepārtrauktas elektroapgādes garantēšanai pasākuma norises vietā, notekūdeņu pārsūknēšanas, kanalizācijas sistēmas santehnisko ierīču nepārtrauktas darbības garantēšana, apskaņošanas pakalpojumu nodrošināšanai, ugunsgrēku profilaktisko pasākumu nodrošināšanai.  Rīcības komitejas 2013. gada 20. marta sēdē tika diskutēts par draudzes norādītajiem pasākumiem un to finansējuma apmēru svētku nodrošināšanai 2014. gadā. Rīcības komitejas locekļi izvērtēja visus norādītos pasākumus un balsojot pieņēma lēmumu atbalstīt vai neatbalstīt vēstulē norādītā pasākuma nepieciešamību svētku norises nodrošināšanai. Rīcības komitejas sēdē tika lemts par nepieciešamā finansējuma apmēru pasākumiem, kas jānodrošina valsts institūcijā un pasākumiem, kas jānodrošina komersantiem. Tika nolemts, ka valsts institūciju sniegto pakalpojumu izmaksas tiek nodrošinātas Ministru kabineta 2012. gada 29. augusta rīkojuma Nr. 416 „Par valsts nozīmes pasākumu starptautiskas nozīmes svētvietā Aglonā un tā nodrošināšanas un drošības plānu 2013.gadam” noteiktajā apmērā, bet pasākumiem, kas jānodrošina komersantiem, tika noteikti izdevumu griesti, proti, ne vairāk kā tika piešķirts iepriekšējos gados (2012., 2013. gadā). |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Latvijā dzīvojošie katoļu konfesijai piederīgie. Saskaņā ar reliģiskās organizācijas „Rīgas Metropolijas Romas katoļu kūrija” publiski sniegto informāciju Latvijā ir aptuveni 500 000 katoļu konfesijas piekritēju.  Saskaņā ar presē norādīto informāciju, 2012. gadā svētkus apmeklēja ap 120 000 cilvēku. Papildus norādām, ka nav veikti pētījumi un statistikas apkopojumi par precīzu svētku apmeklētāju skaitu un konfesionālo piederību. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Latvijā un ārvalstīs dzīvojošie citu kristīgo reliģisko organizāciju locekļi un piekritēji, kā arī personas, kuras nepieder nevienai reliģiskajai organizācijai, bet piedalās svētku norisē. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 81,9 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 81,9 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 81,9 | 0 | 0 | 0 | 0 |
| 2.1. valsts pamatbudžets | 81,9 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| **2013.gads**  Saskaņā ar likumu „Par valsts budžetu 2013. gadam” Valsts nozīmes pasākuma starptautiskas nozīmes svētvietā Aglonā - Vissvētākās Jaunavas Marijas Debesīs uzņemšanas svētku norises nodrošināšanai ir piešķirti 81 850 Ls sekojošu pasākumu nodrošināšanai:  1. Iekšlietu ministrijai 17 661 Ls:  1.1. ceļu satiksmes organizēšanai, personu un sabiedrības drošības garantēšanai, apsardzes veikšanai (Valsts policija) 14 830 Ls;  1.2.ugunsdrošības un glābšanas profilaktisko pasākumu veikšanai (VUGD) 2 831 Ls.  2. Veselības ministrijai 27 304 Ls:  2.1. neatliekamās medicīniskās palīdzības nodrošināšanai un koordinēšanai, nepieciešamības gadījumā personu nodrošināšanai ar dzeramo ūdeni (NMPD) 26 947 Ls;  2.2. dzeramā ūdens mikrobioloģiskajai un ķīmiskajai izmeklēšanai (Veselības inspekcija) 357 Ls.  3. Zemkopības ministrijai (valsts zinātniskajam institūtam „Pārtikas drošības, dzīvnieku veselības un vides zinātniskais institūts” Latgales reģionālajai nodaļai dzeramā ūdens monitoringa izmeklējuma veikšanai 378 Ls.  4. Tieslietu ministrijai 33 089 Ls:  4.1. atkritumu konteineru nomai un to kompleksai apkalpošanai 8 015 Ls;  4.2. pārvietojamo sabiedrisko tualešu nomai 8 638 Ls;  4.3.divu artēzisko urbumu, divu dzeramā ūdens spiedbāku un dzeramā ūdens apgādes tīkla cauruļvadu iekšējās virsmas ķīmiskajai attīrīšanai/dezinfekcijai un skalošanai 705 Ls;  4.4.dzeramā ūdens apgādes sistēmas dezinficēšanai 686 Ls;  4.5.nepārtrauktas elektroapgādes garantēšanai pasākuma norises vietā 1 241 Ls;  4.6.notekūdeņu pārsūknēšanas, kanalizācijas sistēmas un santehnisko ierīču nepārtrauktas darbības garantēšanai 1 884 Ls;  4.7.apskaņošanas pakalpojumu nodrošināšanai 9 920 Ls;  4.8.ugunsgrēku profilaktisko pasākumu nodrošināšana 2 000 Ls.  5.Aizsardzības ministrijai atbalsta sniegšanai drošības un sabiedriskās kārtības nodrošināšanai Aglonas svētku laikā 3 418 Ls.  Iesaistītās ministrijas svētku norises īstenošanai nepieciešamos pasākumus nodrošinās tām piešķirto valsts budžeta līdzekļu ietvaros.  **2014.gads**  Valsts nozīmes pasākuma starptautiskas nozīmes svētvietā Aglonā - Vissvētākās Jaunavas Marijas Debesīs uzņemšanas svētku nodrošināšanai 2014.gadā nepieciešami 81 850 Ls šādu pasākumu nodrošināšanai:  1. Iekšlietu ministrijai 17 661 Ls:  1.1.ceļu satiksmes organizēšanai, personu un sabiedrības drošības garantēšanai, apsardzes veikšanai (Valsts policija) 14 830 Ls, kas paredzēti atlīdzības samaksai 210 darbiniekiem par dienesta pienākumu izpildi virs noteiktā dienesta pienākumu izpildes laika un par dienesta pienākumu izpildi nakts laikā, kā arī degvielas iegādei 1009 litru apmērā 48 auto ekipāžām.  1.2.ugunsdrošības un glābšanas profilaktisko pasākumu veikšanai (VUGD) 2 831 Ls, kas paredzēti atlīdzības samaksai par dienesta pienākumu izpildi virs noteiktā dienesta pienākumu izpildes laika un par dienesta pienākumu izpildi nakts laikā, degvielas iegādei 80 litru apmērā, kā arī komandējuma izmaksu segšanai 4 darbiniekiem 4 dienām.  2. Veselības ministrijai 27 304 Ls t.sk.:  2.1. neatliekamās medicīniskās palīdzības nodrošināšanai un koordinēšanai, nepieciešamības gadījumā personu nodrošināšanai ar dzeramo ūdeni (NMPD) 26 947 Ls, kas paredzēti medpunktu izveidei, intensīvās terapijas brigādes darba nodrošināšanai, feldšeru brigādes darba nodrošināšanai, reanimācijas brigādes darba nodrošināšanai, vadības ārstu un Sarkanā Krusta darbinieku klātbūtnes nodrošināšanai, degvielas iegādei sešu Rīgas (OMT) transporta vienību nokļūšanai Aglonā.  2.2. dzeramā ūdens **uzraudzībai** (Veselības inspekcija) 357 Ls, kas paredzēti laboratorisko izmeklējumu uzdevuma izstrādāšana fizikāli ķīmiskajiem un mikrobioloģiskajiem izmeklējumiem, paraugu ņemšanai fizikāli ķīmiskiem un mikrobioloģiskiem izmeklējumiem dzeramajam ūdenim (t.sk. Svētavota ūdenim), speciālista atzinuma sagatavošanai par testēšanas pārskatiem.  3. Zemkopības ministrijai (valsts zinātniskajam institūtam „Pārtikas drošības, dzīvnieku veselības un vides zinātniskais institūts” Latgales reģionālajai nodaļai) dzeramā ūdens kārtējā monitoringa programmas paraugu izmeklēšanai pēc pasūtījuma 378 Ls (15 paraugi) un izmeklēšanai pēc šādiem rādītājiem: amonijs, duļķainība, *Escherichia coli* un koliformas, garša un smarža, krāsainība, elektrovadītspēja, ūdeņraža jonu koncentrācija un testēšanas pārskatu sagatavošanai.  4. Tieslietu ministrijai 33 089 Ls:  4.1. atkritumu konteineru nomai un to kompleksai apkalpošanai 8 015 Ls, kas paredzēti  55 atkritumu konteineru ar tilpumu 1,1 m3 un 4 atkritumu konteineru ar tilpumu 7,0 m3 nomai un to izvešanai (kopumā plānots izvest 839 m3atkritumu) , kā arī cieto sadzīves atkritumu savākšanai, šķirošanai, pārvadāšanai un apglabāšanai, atkritumu konteineru uzstādīšanai, to remontam un uzturēšanai, mazgāšanai un dezinficēšanai.  4.2. pārvietojamo sabiedrisko tualešu nomai 9 349 Ls t.sk.:  1.dienā 21 bio-tualešu noma un 2 roku mazgājamo ierīču noma.  2.dienā 42 bio-tualešu noma, 4 roku mazgājamo ierīču noma un to apkope.  3.dienā 77 bio-tualešu noma, 10 roku mazgājamo ierīču noma un to apkope.  4.dienā 77 bio-tualešu noma, 10 roku mazgājamo ierīču noma un to apkope.  4.3.četru artēzisko urbumu, divu dzeramā ūdens spiedbāku un dzeramā ūdens apgādes tīkla cauruļvadu iekšējās virsmas ķīmiskajai attīrīšanai/dezinfekcijai un skalošanai 705 Ls, kas paredzēti Aglonas bazilikas un Aglonas katoļu ģimnāzijas divu artēzisko urbumu iekšējās virsmas ķīmiskai attīrīšanai un dezinfekcijai, kā arī skalošanai un reaģenta atsūknēšanai, neitralizēšanai, cauruļvadu un spiedbāku iekšējās virsmas attīrīšanai un dezinfekcijai, kā arī skalošanai ar tīru ūdeni, nogulšņu un reaģenta izskalošanai, ūdens pH līmeņa pārbaudei pēc attīrīšanas darbu pabeigšanas.  4.4.dzeramā ūdens apgādes sistēmas dezinficēšanai 686 Ls, kas paredzēti ūdens attīrīšanas stacijas apkopei, spiedfiltra atdzelžošanai, gaisa kompresora kondensāta izvadīšanai, filtrējošo materiālu maiņai un citiem dzeramā ūdens dezinficēšanas pakalpojumiem.  4.5.nepārtrauktas elektroapgādes garantēšanai pasākuma norises vietā 1 441 Ls, kas paredzēti atlīdzības samaksai dežūrbrigādei, kas nodrošinās elektrisko iekārtu nepārtrauktu apkalpošanu, apgaismojuma pārbaudei un remontam, gaismas objektu (2 prožektori, 118 spuldzes) un palīgmateriālu izmaksām.  4.6.notekūdeņu pārsūknēšanas, kanalizācijas sistēmas un santehnisko ierīču nepārtrauktas darbības garantēšanai 2 084 Ls , kas paredzēti kanalizācijas sistēmas tīrīšanai, skalošanai un pārbaudei, bazilikas ūdensvadu un ar ūdeni skalojamo tualešu remontiem ( santehniskie un metināšanas darbi), atlīdzības samaksai tehniskajai brigādei, kas būs atbildīga par avārijas un bojājumu novēršanu.  4.7.apskaņošanas pakalpojumu nodrošināšanai 9 920 Ls, kas paredzēti dažādu skaņas aparatūras nomai (skandas, pastiprinātāji, statīvi, mikrofoni, līniju transformatori), kā arī skaņas apkalpošanas un transportēšanas izdevumu segšanai.  4.8.ugunsgrēku profilaktisko pasākumu nodrošināšanai – 889 Ls, kas paredzēti ugunsdzēšamo aparātu apkopei, kā arī profilaktisko pasākumu nodrošināšanai (atbildīgā personāla pa ugunsdrošību apmācību, ugunsdrošības instrukcijas izstrādāšana, objektu apgādāšana ar ugunsdrošības un darba drošības zīmēm, norādēm).  5.Aizsardzības ministrijai atbalsta sniegšanai drošības un sabiedriskās kārtības nodrošināšanai Aglonas svētku laikā 3 418 Ls, kas paredzēti dienesta uzdevumu izpildes kompensācijai zemessargiem, ēdināšanas izdevumi, degviela (460 litri dīzeļdegviela un 120 litri Ai 95 degviela), kā arī saimniecības preču iegādei, zemessargu uzturēšanās nodrošināšanai Aglonā svētku laikā.  6. Iesaistītajām ministrijām attiecībā uz svētku norises pasākumu nodrošināšanu finansējums 2014.gadam ir iekļauts Ministru kabineta 2013.gada 19.marta sēdē (prot. Nr.15 58.§ „Informatīvais ziņojums „Par ministriju un citu centrālo valsts iestāžu valsts pamatbudžeta un valsts speciālā budžeta bāzi 2014., 2015. un 2016.gadam (tajā skaitā valsts pamatfunkciju īstenošanai un ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai)””) apstiprinātajos ministriju un citu centrālo valsts iestāžu pamatbudžeta bāzes izdevumos 2014.gadam. | | | | | |
| 6. Cita informācija | Aizsardzības ministrija Rīcības komitejas 2013. gada 20.marta sēdē informēja, ka Zemessardzei atbalsta sniegšanai drošības un sabiedriskās kārtības nodrošināšanai ir nepieciešams par LVL 40 vairāk līdzekļu nekā 2013.gadā, taču papildus līdzekļi tiks rasti Aizsardzības ministrijas valsts pamatbudžeta.  Valsts policija Rīcības komitejas 2013. gada 20. aprīlī sēdē informēja, ka ceļu satiksmes organizēšanai, personu un sabiedrības drošības garantēšanai, apsardzes veikšanai ir nepieciešams par LVL 5 120 vairāk līdzekļu nekā 2013.gadā, taču papildus līdzekļi tiks rasti Iekšlietu ministrijas valsts pamatbudžeta.  Ņemot vērā, ka ugunsgrēku profilaktisko pasākumu nodrošināšanai ir nepieciešami mazāki finanšu resursi kā 2013. gadā, Rīcības komiteja nolēma pārdalīt finanšu līdzekļus nepārtrauktas elektroapgādes garantēšanai pasākuma norises vietā; notekūdeņu pārsūknēšanas, kanalizācijas sistēmas un santehnisko ierīču nepārtrauktas darbības garantēšanai; sanitāro kabīņu (WC biotualešu) piegādei un apkopei. | | | | |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Saskaņā ar noteikumu Nr.473 2. punktu Katoļu baznīcas Latvijā vadība katru gadu līdz 1. martam iesniedz Tieslietu ministrijā to svētvietā paredzēto pasākumu plānu nākamajam gadam, kuri varētu būt valsts nozīmes pasākumi, kā arī ar valsts nozīmes pasākumiem saistītu svētvietas uzturēšanas izdevumu detalizētu aprēķinu. Pēc minētās informācijas saņemšanas, Tieslietu ministrija organizē rīcības komitejas sēdes, kuras laikā tiek izvērtēta Katoļu baznīcas vadības iesniegtā informācija. Atbilstoši noteikumu Nr. 473 4. punktam Ministru kabineta noteikto valsts nozīmes pasākumu norises koordinēšanai svētvietā izveido rīcības komiteju, kuras sastāvā ietilpst arī katoļu baznīcas pārstāvji. Rīcības komitejas sēdēs un projekta izstrādāšanas gaitā Katoļu baznīcu pārstāv draudzes pārstāvji. |
| 2. | Sabiedrības līdzdalība projekta izstrādē | Atbilstoši noteikumu Nr. 473 4. punktam rīcības komitejas sastāvā ir gan valsts pārvaldes pārstāvji, gan draudzes pārstāvji. |
| 3. | Sabiedrības līdzdalības rezultāti | Rīcības komitejā visi jautājumi tika pieņemti balsojot. Draudze jautājumos, kas skāra papildus finansējuma piešķiršanu no valsts budžeta pasākumiem, kas jāveic nekustamā īpašuma īpašniekam, proti, draudzei, balsoja par finansējuma piešķiršanu, bet pārējie rīcības komitejas locekļi balsoja pret šādu izdevumu segšanu no valsts budžeta. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Iekšlietu ministrija, Veselības ministrija, Zemkopības ministrija, Satiksmes ministrija, Finanšu ministrija, Aizsardzības ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

*Anotācijas IV un V sadaļa – projekts šīs jomas neskar.*

Tieslietu ministrs J. Bordāns

10.07.2013. 10:14

2783

D. Voitina

67046135; Dana.Voitina@tm.gov.lv